ഈശോ എന്ന പേര് സിനിമക്ക് ഇട്ടാല് എന്താണ് കുഴപ്പം നാദിര്ഷയെ പിന്തുണച്ച് യുഹാനോന് മാര് മിലിത്തിയോസ് തൃശൂര്: സിനിമാ വിവാദത്തില് സംവിധായകന് നാദിര്ഷയ്ക്ക് പിന്തുണയുമായി ഓര്ത്തഡോക്സ് സഭ തൃശൂര് ഭദ്രാസനാധിപന് ഡോ. യുഹാനോന് മാര് മിലിത്തിയോസ്. തന്റെ ഫേസ്ബുക്കിലിട്ട കുറിപ്പിലാണ് മിലിത്തിയോസ് നാദിര്ഷയ്ക്ക് പിന്തുണ പ്രഖ്യാപിച്ചത്. ഈശോ എന്ന പേര് സിനിമക്കിട്ടാല് എന്താണ് കുഴപ്പമെന്ന് ഫേസ്ബുക് പോസ്റ്റില് അദ്ദേഹം ചോദിക്കുന്നു. ഞാന്, സിനിമാ ഡയറക്ടര് നാദിര്ഷയുടെ, ഈശോ എന്ന സിനിമയുടെ കാര്യത്തില് നല്കിയ കമന്റ്. എന്താണ് ഈശോ എന്ന പേര് ഒരു സിനിമക്ക് ഇട്ടാല് കുഴപ്പം? മധ്യതിരുവിതാംകൂറില് ധാരാളം പേര്ക്ക്, എന്റെ ഒരു ബന്ധുവിനുള്പ്പടെ, ഇങ്ങനെ പേരുണ്ടല്ലോ! ഇവരിലാരെയും നിരോധിക്കണം എന്ന് ഇതുവരെ ആരും പറഞ്ഞു കേട്ടില്ല. ക്രിത്യാനികളില് ചിലര് മിശിഹായെ ഈശോ എന്ന് വിളിക്കുമ്ബോള് മറ്റു ചിലര് യേശു എന്നാണു വിളിക്കുന്നത്. ഈ പേരും മറ്റെങ്ങും വന്നുകൂടാ എന്നും വരുമോയെന്നും മിലിത്തിയോസ് ചോദിക്കുന്നു. അതേസമയം, ഈശോ എന്ന തന്റെ പുതിയ സിനിമയുടെ പേരിന്റെ കാര്യത്തില് അവസാന തീരുമാനം ഫെഫ്ക എടുക്കുമെന്ന് സംവിധായകന് നാദിര്ഷ പ്രതികരിച്ചു. സിനിമ റിലീസ് ചെയ്ത്, കണ്ടു കഴിയുമ്ബോള് ഈ വിവാദങ്ങളെല്ലാം വെറുതെയായിരുന്നു എന്ന് മനസ്സിലാകുമെന്നും നാദിര്ഷ വ്യക്തമാക്കി.